กรมบัญชีกลาง ขยายเวลารับสมัครผู้ประกอบการ ร้านค้า เข้าร่วมมาตรการชิมช้อปใช้  ถึง 15 ตุลาคมนี้
กรมบัญชีกลาง ขยายเวลารับสมัครผู้ประกอบการ ร้านค้า เข้าร่วมมาตรการชิมช้อปใช้ ถึง 15 ตุลาคมนี้นางลักษณา พงษ์ภิญโญโอกาส ผู้อำนวยการกลุ่มงานกำกับและบริหารการเงินการคลัง สำนักงานคลังจังหวัดเชียงใหม่ เปิดเผยว่า หลังจากที่ได้ดำเนินการรับสมัครผู้ประกอบการเมื่อวันที่ 20 กันยายน 2562 ที่ผ่านมา พบว่ามีร้านค้าใหม่สมัครเข้าร่วมแล้ว 74,318 ร้านค้า รวมกับร้านค้าเดิมที่มีอยู่แล้วประมาณ 80,000 ร้านค้า ซึ่งสูงกว่าเป้าหมายที่กระทรวงการคลังกำหนด โดยจังหวัดเชียงใหม่ มีผู้ประกอบการร้านค้าสมัครเข้าร่วมโครงการ จำนวน 2,328 ร้านค้า แบ่งเป็นร้านค้าประเภทชิม จำนวน 1,187 ร้านค้า ประเภทช้อป 1,063 ร้านค้า และประเภทใช้ 78 ร้านค้า คาดว่าร้านค้าที่เข้าร่วมโครงการเพียงพอและกระจายทั่วถึงในทั้ง 25 อำเภอทั้งนี้ ยังมีร้านค้าติดต่อสอบถามและขอลงทะเบียนเพิ่มเติมอีกจำนวนมาก กรมบัญชีกลางจึงได้มีการขยายเวลารับสมัครให้แก่ผู้ประกอบการร้านค้า ไปจนถึงวันที่ 15 ตุลาคม 2562 ซึ่งคาดว่าจะมีจำนวนร้านค้าเข้าร่วมมาตรการเพิ่มขึ้น รวมกันไม่น้อยกว่า 80,000 ราย ซึ่งร้านค้าที่สนใจสามารถสมัครได้ที่ อาคารศูนย์ราชการกระทรวงการคลังจังหวัดเชียงใหม่ ชั้น 1 อำเภอเมืองเชียงใหม่ จังหวัดเชียงใหม่ และสำนักงานคลังจังหวัดทุกแห่งทั่วประเทศ ตั้งแต่เวลา 08.30 – 16.30 น. โดยประชาชนสามารถตรวจสอบรายชื่อร้านค้าที่เข้าร่วมโครงการของแต่ละจังหวัดได้ที่ www.ชิมช้อปใช้.com